Leg for børn

Leg for børn - eller legesyge voksne
Disse lege kan alle varieres så voksne også kan få glæde af at udføre dem. Somme tider er de voksne dem der har allermest brug for at give sig hen til leg. Alligevel har jeg lavet denne underkategori - her kan vi fylde ud med alle de klassiske lege som vi kan huske fra vores barndom. Det kan så varieres i en mere 'voksen' retning. Forslag hertil må meget gerne tilføjes beskrivelsen af øvelsen.

Ståtrold
En eller flere fangere som fanger løs - når man fanges skal man stille sig med spredte ben og vente på man bliver befriet af en af de andre som ikke er blevet fanget. Det sker ved at man kravler under benene på ståtrolden. Denne øvelse kan varieres i det uendelige: man kan lave den i slowmotion, hvor man kun må løbe baglæns eller sidelæns, kravlende osv. Herudover kan man lave forskellige regler for hvordan man skal reagere når man bliver fanget. Istedet for at stille sig som ståtrold kan man sige lyde, lave bevægelser eller fryse i en selvvalgt stilling som så skal kopieres af de andre deltagere for at befrie den fangede.

Fnat - eller klat
Vi leger vi har en kæmpe slimklat som en deltager starter med og afsætter hos de andre deltagere - hvis vedkommende kan fange dem!

Byen Sover
En klassisk stilleleg som er god til at skabe opmærksomt nærvær - få gruppen ned i energiniveau og samle. Byen sover - alle ligger sig og lukker øjnene - eller holder hånden for øjnene. En udvalgt borgmest råber: 'byen sover' Nu går byens borgmester ind og prikker en af byens borgere på ryggen. Deltagerne sover stadig. Borgmesteren går ud og råber: 'byen vågner'. Nu skal den borger der blev prikket på være borgmester og prikke en ny borger. Enten kan den tidligere borgmester gå sammen med borgerne eller det kan være en måde at skabe en rækkefølge - eksempelvis hvem der må gå fra klassen først el. lign

Hvem har taget mit kødben?
Endnu en stille, samlende og opmærksomhedsskabende øvelse. En hund udvælges. Ligger sig til at sove med sit kødben (kan være et sæt nøgler el. lign - det er uden betydning). I stilhed og uden hunden opdager det udvælges en tyv. Tyven stjæler nu hundens kødben mens hunden sover. Alle knytter hænderne og tager dem om på ryggen. Når alle er klar skal hunden vækkes - alle råber i kor: 'HUND! Der er nogen der har taget dit kødben'. Hunden vågner og skal nu gætte hvem der har taget kødbenet. Evt. tre forsøg. Sådan fortsætter legen